CELEX: 32007R0244
Language: hu
Date: 2007-03-07 00:00:00
Title: A Bizottság 244/2007/EK rendelete ( 2007. március 7. ) az L-hisztidin-monohidroklorid-monohidrát takarmány-adalékanyagként való engedélyezéséről (EGT vonatkozású szöveg)

13.3.2007   
            
            
               HU
            
            
               Az Európai Unió Hivatalos Lapja
            
            
               L 73/6
            
         
      A BIZOTTSÁG 244/2007/EK RENDELETE
   
   (2007. március 7.)
   az L-hisztidin-monohidroklorid-monohidrát takarmány-adalékanyagként való engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az L-hisztidin-monohidroklorid-monohidrát aminosavként való engedélyezésére vonatkozóan kérelmet nyújtottak be.
            
         
               (3)
            
            
               Mivel az engedélyezési kérelmet az 1831/2003/EK rendelet alkalmazási időpontját megelőzően nyújtották be, a takarmányozási célra felhasznált egyes termékekről szóló, 1982. június 30-i 82/471/EGK tanácsi irányelv (2) vonatkozik rá. 2004. október 18-tól az aminosavak, sóik és analógjaik az 1831/2003/EK rendelet hatálya alá tartoznak. A kérelem ezért az 1831/2003/EK rendelet 7. cikke szerinti kérelemnek tekintendő.
            
         
               (4)
            
            
               Az 1831/2003/EK rendelet 7. cikkében meghatározott követelményeknek való megfelelés érdekében kiegészítő információkat nyújtottak be a kérelem alátámasztása céljából.
            
         
               (5)
            
            
               A kérelem a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba sorolandó L-hisztidin-monohidroklorid-monohidrát lazacfélék takarmány-adalékanyagaként való engedélyezésére vonatkozik.
            
         
               (6)
            
            
               Az Európai Élelmiszer-biztonsági Hatóság (a továbbiakban: a Hatóság) 2005. március 2-i (3) és 2006. október 18-i (4) véleményében megállapította, hogy az L-hisztidin-monohidroklorid-monohidrát nincs káros hatással az emberi vagy az állati egészségre, illetve a környezetre. A hatóság továbbá arra a következtetésre jutott, hogy az L-hisztidin-monohidroklorid-monohidrát nem jelent más olyan veszélyt, amely az 1831/2003/EK rendelet 5. cikke (2) bekezdése értelmében kizárná az engedélyezést. A szakvélemény szerint a készítmény a halak számára is létfontosságú aminosav, és bizonyítást nyert, hogy használata a tenyésztett lazacok esetében megelőzi a hályog kialakulását. A hatóság véleménye a felhasználók biztonságával kapcsolatos megfelelő intézkedések meghozatalát javasolja. A forgalmazás utáni egyedi nyomonkövetési követelményeket nem tartja szükségesnek. A takarmányban lévő takarmány-adalékanyag vizsgálati módszeréről szóló jelentést az 1831/2003/EK rendelettel létrehozott közösségi referencialaboratórium nyújtotta be a hatóságnak. A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. március 7-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 213., 1982.7.21., 8. o. A legutóbb a 2004/116/EK bizottsági irányelvvel (HL L 379., 2004.12.24. 81. o.) módosított irányelv.
   
      (3)  A takarmányban használt adalékanyagokkal és termékekkel vagy anyagokkal foglalkozó tudományos testületnek a lazacfélék takarmány-adalékanyagaként használt L-hisztidin-monohidroklorid-monohidrát nevű termék biztonságosságáról és biológiai hozzáférhetőségéről szóló szakvéleménye. Elfogadva: 2005. március 2-án. EFSA Lap (2005) 195., 1–10. o.
   
      (4)  A takarmányban használt adalékanyagokkal és termékekkel vagy anyagokkal foglalkozó tudományos testületnek az L-hisztidin-monohidroklorid-monohidrát nevű terméknek az 1831/2003/EK rendelet szerinti, lazacfélék takarmány-adalékanyagaként való használatáról szóló szakvéleménye. Elfogadva: 2006. október 18-án. EFSA Lap (2006) 407., 1–5. o.
   
      MELLÉKLET
      
                  Adalékanyag azonosító száma
               
               
                  Az engedély birtokosának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  Legnagyobb tartalom (mg/kg) a teljes értékű takarmányban
               
            
                  
                     Tápértékkel rendelkező adalékanyagok kategóriája. Funkcionális csoport: aminosavak, sóik és analógjaik
                  
               
            
                  3c3.5.1
               
               
                  —
               
               
                  L-hisztidin-monohidroklorid-monohidrát
               
               
                  
                     Az adalékanyag jellemzése:
                  
                  98 % L-hisztidin-monohidroklorid-monohidrát
                  alapanyag: Escherichia coli (ATCC 9637)
                  C3H3N2-CH2-CH(NH2)-COOH· HCl· H2O
                  
                     Analitikai módszer
                  
                  Az aminosavak meghatározására szolgáló közösségi módszer (a 71/393/EGK irányelvet módosító 98/64/EK bizottsági irányelv (1)
                  
               
               
                  Lazacfélék
               
               
                  —
               
               
                  —
               
               
                  —
               
               
                  —
               
               
                  2.4.2017
               
            
         (1)  HL L 257., 1998.9.19., 14. o.